**Fata Morgana**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fata Morgana

Treceai ca o boare

prin diminețile mele

iar soarele răsărea

să-ți fie întâmpinare

și nu știam

dacă privesc cerul

sau ochii tăi

sau poate din ochii tăi

creștea zarea...

și mă simțeam cel mai bogat om

când zâmbetul tău

aluneca deasupra pleoapelor mele

îmbătrânite de-atâta așteptare...

Și cafeaua era mai aromată

și păstra ceva din sărutul tău

ce poposise cândva pe buza cești...

Trăgeam din țigară

și fumul se ridica dansând

cu formele tale

și mula atât de perfect

pe gândurile mele

că mi se părea că-ți simt inima

pulsând în buricele degetelor...

și, Doamne, cu câtă sete trăgeam din ea

de parcă te-aş fi respirat în mine!

de Gabriela Mimi Boroianu

17.12.2016